|  |  |
| --- | --- |
|  | **C:\Users\szund\Documents\ES_ZENKLAS_jpg\jpg\ES_kuriame_LT_ateiti.jpg** |

**UAB „PROFLINE“**

(Adresas: Bagotosios g. 4I, Antanavo k., Kazlų Rūdos sav., tel. **8 607 99134**, el.p. gamyba@profline.lt, į.k. 302699947, PVM mok. kodas: LT100006597818)

KONKURSO SĄLYGOS

**BUTELIŲ KROVIMO Į DĖŽES ROBOTIZAVIMO ĮRANGA**

**TURINYS**

[**1.** **BENDROSIOS NUOSTATOS** 2](#_Toc70978835)

[**2.** **PIRKIMO OBJEKTAS** 2](#_Toc70978836)

[**3.** **TIEKĖJŲ KVALIFIKACIJOS REIKALAVIMAI** 2](#_Toc70978837)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc70978838)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc70978839)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc70978840)

[**7.** **PASIŪLYMŲ ATMETIMO PRIEŽASTYS** 7](#_Toc70978841)

[**8. DERYBOS** 7](#_Toc70978842)

[**9.** **SPRENDIMAS DĖL LAIMĖTOJO NUSTATYMO** 7](#_Toc70978843)

[**10.** **PIRKIMO SUTARTIES SĄLYGOS** 8](#_Toc70978844)

[**11.** **Baigiamosios nuostatos** 9](#_Toc70978845)

[**12.** **TECHNINĖ SPECIFIKACIJA** 9](#_Toc70978846)

[Projekto „Dezinfekantų gamybos pajėgumų didinimas UAB „PROFLINE“ veikloje“ pagal priemonę Nr. 03.3.1-LVPA-T-859-01-0009 13](#_Toc70978847)

[Konkurso sąlygų priedas Nr. 1 13](#_Toc70978848)

[Projekto „Dezinfekantų gamybos pajėgumų didinimas UAB „PROFLINE“ veikloje“ pagal priemonę Nr. 03.3.1-LVPA-T-859-01-0009 15](#_Toc70978849)

[Konkurso sąlygų priedas Nr. 2 15](#_Toc70978850)

[Priedas Nr.3 Patalpų planas su numatyta vieta perkamai įrangai ir butelių/talpų išmatavimai 1](#_Toc70978851)6

1. **BENDROSIOS NUOSTATOS**
   1. UAB „PROFLINE“ (toliau vadinama – Pirkėjas) įgyvendindama projektą Nr. 03.3.1-LVPA-T-859-01-0009 „Dezinfekantų gamybos pajėgumų didinimas UAB „PROFLINE“ veikloje“ numato įsigyti: butelių krovimo į dėžes robotizavimo įrangą, skirtą dezinfekavimo priemonių butelių ir kitų talpų sukrovimo į dėžes proceso robotizavimui, įskaitant transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, kurios reikalavimai pateikiami techninėje specifikacijoje.
   2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei *konkurso* sąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2021-05-04*.*
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusias užklausas: *Simonas Žunda, el.p. [s.zunda@consensus.lt](mailto:s.zunda@consensus.lt)*

Pranešimai siunčiami tik el.paštu. Pasiūlymas teikiamas pasirašytas skenuotas arba elektroninis dokumentas, pasirašytas el.parašu el.paštu**:** [**gamyba@profline.lt**](mailto:gamyba@profline.lt)**, iki 2021-05-11, 23:59 val.** **Lietuvos laiku.**

1. **PIRKIMO OBJEKTAS**
   1. Perkama butelių krovimo į dėžes robotizavimo įrangą įskaitant transportavimą, projektavimą, sumontavimą, vietos paruošimą, instaliavimą, paruošimą naudoti, išbandymą, apmokymą naudotis, saugos instruktažą, kurių reikalavimai pateikiami techninėje specifikacijoje.
   2. Šis pirkimas į dalis neskirstomas, nes perkamas 1 (vienas) įrangos komplektas, įranga turi būti suderinta tarpusavyje, valdoma jai skirta programine įranga ir/ar programuojamais loginiais valdikliais, todėl pasiūlymas turi būti pateiktas visam nurodytam *prekių* kiekiui.
   3. Prekės turi būti pristatytos, sumontuotos, išbandytos ne vėliau kaip iki 2021-08-08. Terminas gali būti pratęstas tik *force majeure* atveju, kurio negalėjo numatyti tiek Pirkėjas, tiek Pardavėjas, neprieštaraujant Lietuvos verslo paramos agentūrai.
   4. Prekių pristatymo ir sumontavimo adresas: Bagotosios g. 4I, Antanavo k., Kazlų Rūdos sav., Lietuvos Respublika.
2. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
      1. **Bendrieji tiekėjų kvalifikacijos reikalavimai**

|  |  |  |
| --- | --- | --- |
| **EIL.**  **NR.** | **KVALIFIKACIJOS REIKALAVIMAI** | **KVALIFIKACIJOS REIKALAVIMUS ĮRODANTYS DOKUMENTAI** |
| 3.1.1.1 | Tiekėjas nėra bankrutavęs, bankrutuojantis, likviduojamas, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra lygiavertė.  Tiekėjo, neatitinkančio šio reikalavimo, pasiūlymas atmetamas. | Tiekėjo deklaracija, kad jis nėra bankrutavęs, bankrutuojantis, likviduojamas, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra lygiavertė.  Tiekėjas neprieštarauja, kad informacija gali būti tikrinama viešuosiuose registruose ir duomenų bazėse  Pateikiama dokumento skenuota kopija. |
| 3.1.1.2 | Tiekėjas yra įvykdęs įsipareigojimus, susijusius su mokesčių, įskaitant ir socialinio draudimo įmokų mokėjimu arba šių mokesčių ar įmokų mokėjimas yra atidėtas, arba skola neviršija 50 Eur.  Tiekėjo, neatitinkančio šio reikalavimo, pasiūlymas atmetamas. | Tiekėjo deklaracija, kad jis yra įvykdęs įsipareigojimus, susijusius su mokesčių, įskaitant ir socialinio draudimo įmokų mokėjimu arba šių mokesčių ar įmokų mokėjimas yra atidėtas, arba skola neviršija 50 Eur.  Pirkimo laimėtojas iki pirkimo – pardavimo sutarties sudarymo, bet ne vėliau kaip per 5 dienas po laimėtojo nustatymo, pateikia VMI ir Sodros pažymas apie įsiskolinimo nebuvimą arba jų atidėjimą, arba valstybės įmonės Registrų centro išduotą pažymą, patvirtinančią jungtinius kompetentingų institucijų tvarkomus duomenis, arba jiems tolygius (-ų) užsienio šalies, kurioje registruotas tiekėjas, kompetentingos viešojo administravimo institucijos išduotus (-ą) dokumentus (-ą), liudijantį, kad yra įvykdyti nurodyti įsipareigojimai. Dokumentų apie atsiskaitymą su VMI ir SODRA ar jungtinės pažymos, ar užsienio šalies analogiško dokumento (-ų) datos turi būti ne senesnės nei 2021-05-04.  Pateikiama dokumento skenuota kopija. |

**3.1.2. Ekonominės ir finansinės būklės, techninio ir profesinio pajėgumo reikalavimai**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1.2.1. | Tiekėjas yra įrangos gamintojas arba oficialus atstovas ir turi produktų krovimo į dėžes arba supakuotų produktų krovimo ant palečių robotizavimo įrangos naudojant pramoninius robotus tiekimo patirties , t. y. per pastaruosius 2 metus iki pasiūlymų pateikimo datos arba per laiką nuo jo įregistravimo dienos (jeigu tiekėjas vykdė veiklą trumpiau kaip 2 metus) turi būti suprojektavęs, pardavęs, pristatęs ir paleidęs ne mažiau kaip 2 (du) produktų krovimo į dėžes arba dėžių krovimo ant palečių robotizavimo įrangos, naudojant pramoninius robotus, komplektus, kurių bendra vertė be PVM ne mažesnė kaip 0,7 pasiūlymo vertės be PVM.  Tiekėjo, neatitinkančio šio reikalavimo, pasiūlymas atmetamas | Tiekėjo įgyvendintų pirkimo-pardavimo sutarčių sąrašas, nurodant:   1. Užsakovo pavadinimas, tel.nr. ar el.p., kontaktinio asmens vardas, pavardė. 2. Technologinės įrangos pobūdį (pvz.butelių, talpų, kitų produktų) krovimo į dėžes robotizavimo įranga arba supakuotų produktų krovimo ant palečių robotizavimo įrangos naudojant pramoninius robotus. 3. Sutarties pasirašymo ir įrangos perdavimo datas. 4. Projektuotos (-ų), diegtos(-ų) ir paleistos(-ų) įrangos vertę Eur be PVM. 5. Jei tiekėjas yra atstovas, prideda atstovavimą patvirtinančius dokumentus, jei gamintojas – nurodo tai sutarčių sąraše.   Pateikiamas pasirašytas skenuotas dokumentas.  Tiekėjas neprieštarauja, kad būtų susisiekta su nurodytais kontaktiniais asmenimis informacijos patikrinimui. |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 ir 3.1.1.2 punktuose nustatytą kvalifikacijos reikalavimą turi atitikti kiekvienas ūkio subjektų grupės narys atskirai, mažiausiai vienas grupės narių turi atitikti punktą Nr. 3.1.2.1., kartu arba vienas iš grupės narių turi atitikti juos visus.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Tiekėjas savo pasiūlyme nurodo, kokius subrangovus ir kokiai pirkimo daliai (dalis procentais) atlikti jis ketina pasitelkti.
  5. Tiekėjas prie pasiūlymo turi pateikti užpildytą ir pasirašytą pasiūlymą, linijos įrangos komplekte naudojamo manipuliatoriaus technines specifikacijas, linijos preliminarų gabaritinį brėžinį (-ius). Įrengimų savybės laikomos pagrįstomis, jeigu jos patvirtinamos įrangos komplekto gamintojo deklaracija, esančia pasiūlymo formoje, tačiau komplekte naudojamo manipuliatoriaus techninės charakteristikos turi būti pagrįstos manipuliatoriaus pirminio gamintojo technine specifikacija. Tai reiškia, kad tiekėjas, siūlantis įrangos komplektą, negali deklaruoti kitokių jo komplekte esančių įrengimų savybių, negu yra nurodyta komplektuojančių įrengimų techninėse specifikacijose, o manipuliatoriaus techninę dokumentaciją pateikia su pasiūlymu.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas pilnai sukomplektuotas, skenuotas, pasirašytas tiekėjo arba jo įgalioto asmens, atsiųstas el.paštu **[gamyba@profline.lt](mailto:gamyba@profline.lt) iki 2021-05-11 23:59 val Lietuvos laiku.**
   3. Tiekėjo pasiūlymas bei kita korespondencija pateikiama *lietuvių ir (arba) anglų kalba.*
   4. Tiekėjas pasiūlymą privalo pateikti pagal konkurso sąlygų 1 priede pateiktą formą.

Pasiūlymas teikiamas skenuotas el.paštu arba el. dokumentas, pasirašytas el.parašu **adresu** [**gamyba@profline.lt**](mailto:gamyba@profline.lt) **iki 2021-05-11, 23:59 val. Lietuvos laiku** Tiekėjo prašymu Pirkėjas pateikia patvirtinimą, kad tiekėjo pasiūlymas yra gautas. Pirkėjas su atsiųstais pasiūlymais susipažįsta po numatyto pasiūlymų pateikimo laiko.

* 1. **Pasiūlymą sudaro tiekėjo el.paštu pateiktų skenuotų dokumentų visuma**:
     1. užpildyta ir pasirašyta pasiūlymo forma, parengta pagal šių pirkimo konkurso sąlygų 1 priedą;
     2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
     3. Siūlomo įrangos komplekto manipuliatoriaus oficialios techninės specifikacijos.
     4. kita konkurso sąlygose prašoma informacija ir (ar) dokumentai (Deklaracijos dėl atitikties Nr.3.1.1.1 ir Nr.3.1.1.2 kriterijams pagal priedą Nr.2, deklaracija dėl atitikties techninei specifikacijai, įgyvendintų technologinės įrangos sutarčių, projektų sąrašas kriterijui Nr.3.1.2.1.pagrįsti, linijos preliminarus gabaritinis brėžinys su išmatavimais);
  2. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  3. Tiekėjas, pateikdamas pasiūlymą, turi siūlyti visą nurodytą *prekių kiekį.*
  4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  5. Pirkėjas neatsako už el.pašto, interneto ar kt. sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti arba nepilnai sukomplektuoti pasiūlymai nevertinami.
  6. Pasiūlymuose nurodoma *prekių* kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą *prekių kiekį* kainos sudėtines dalis, į techninės specifikacijos reikalavimus ir pan. Į *prekės* kainą turi būti įskaityti visi mokesčiai ir visos tiekėjo išlaidos: įskaitant transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas).
  7. Pasiūlymas turi galioti ne trumpiau nei iki 2021-05-31 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
  8. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  9. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
  10. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo Taisyklių 461. punkte nustatyta tvarka.
  11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas el.paštu atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas. Pirkėjas turi teisę dėl objektyvių priežasčių pratęsti pasiūlymų pateikimo terminą, informuodamas pasiūlymus pateikusius tiekėjus bei portale www.esinvesticijos.lt
   3. Pirkėjas nerengs susitikimų su tiekėjais dėl pirkimo dokumentų.
   4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliotas palaikyti: Simonas Žunda, el.p [s.zunda@consensus.lt](mailto:s.zunda@consensus.lt) .
2. **PASIŪLYMŲ NAGRINĖJIMAS IR VERTINIMAS** 
   1. Pasiūlymų vertinimo procedūra vyks 2021 m. gegužės 12 d. 9 val. 00 min. (Lietuvos Respublikos laiku), tiekėjams/dalyviams ar jų atstovams nedalyvaujant.
   2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   4. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   6. Komisija vertina ar pasiūlymas pilnai sukomplektuotas. Nepilnai sukomplektuoti pasiūlymai nevertinami.
   7. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu el.paštu papildomus paaiškinimus nekeisdami pasiūlymo esmės.
   8. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu (el.paštu) paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų vertinimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   9. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.[[1]](#footnote-1)
   10. Pasiūlymuose nurodytos kainos bus vertinamos eurais be PVM. [[2]](#footnote-2)
   11. Pirkėjo neatmesti pasiūlymai vertinami pagal mažiausios kainos kriterijų.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas pateikė nepilnai sukomplektuotą pasiūlymą, t.y. nepateikė pasirašytos pasiūlymo formos ir/ar deklaracijų (-os) kvalifikaciniams reikalavimams pagrįsti ar/ir siūlomo įrangos komplekto manipuliatoriaus technines specifikacijas įrodančių dokumentų ir/ar siūlomos įrangos gabaritinių brėžinių.
      3. Pirkimo laimėtojas per nustatytą terminą nepateikė atitikties kriterijui Nr.3.1.1.2 įrodymo dokumentų.
      4. tiekėjas neatitiko minimalių kvalifikacijos reikalavimų, jei jie buvo taikomi;
      5. tiekėjo pasiūlymas neatitiko techninėje specifikacijoje nurodytų reikalavimų;
      6. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      7. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      8. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      9. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      10. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      11. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# **DERYBOS**

8.1 Derybos vykdomos nebus.

1. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi *kainos (be PVM) didėjimo* tvarka. Jeigu kelių pateiktų pasiūlymų yra *vienoda kaina,* nustatant pasiūlymų eilę pirmesnis į šią eilę įrašomas tiekėjas, kurio pasiūlymas *gautas anksčiausiai*.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. *Mažiausios kainos (be PVM) pasiūlymą pateikęs* tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį, nebent komisijos netenkina pasiūlymas ir nutraukiamos pirkimo procedūros.
   4. Pirkimo laimėtojas kvietime sudaryti sutartį prašomas pateikti iki pirkimo – pardavimo sutarties sudarymo, bet ne vėliau kaip per 5 dienas po laimėtojo nustatymo, VMI ir Sodros pažymas apie įsiskolinimo nebuvimą arba jų atidėjimą, arba valstybės įmonės Registrų centro išduotą pažymą, patvirtinančią jungtinius kompetentingų institucijų tvarkomus duomenis, arba jiems tolygius (-ų) užsienio šalies, kurioje registruotas tiekėjas, kompetentingos viešojo administravimo institucijos išduotus (-ą) dokumentus (-ą), liudijantį, kad yra įvykdyti nurodyti įsipareigojimai. Dokumentų apie atsiskaitymą su VMI ir SODRA ar jungtinės pažymos, ar užsienio šalies analogiško dokumento (-ų) datos turi būti ne senesnės nei 2021-05-04.
   5. Jei komisija nusprendžia, kad pateiktas pasiūlymas viršija numatomas išlaidas pirkimo objektui projekte, arba pirkimo komisijos netenkina pasiūlytas techninis sprendimas, pirkimas nutraukiamas ir organizuojamas iš naujo.
   6. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
2. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Projektų administravimo ir finansavimo taisyklėmis, Civiliniu kodeksu ir technine specifikacija;
   2. Visa įsigyta įranga (butelių krovimo į dėžes robotizavimo įranga) turi būti pristatyta, sumontuota ne vėliau kaip iki 2021-08-08. Terminas gali būti pratęstas tik *force majeure* atveju, kurio negalėjo numatyti tiek Pirkėjas, tiek Pardavėjas, neprieštaraujant Lietuvos verslo paramos agentūrai.
   3. Pardavėjas, vėluojantis pristatyti prekes, moka baudą už kiekvieną pradelstą dieną po 0,2% laiku nepristatytų prekių vertės. Pirkėjas, laiku neatsiskaitydamas su Pardavėju, moka 0,2% delspinigius už kiekvieną pradelstą dieną, nuo pradelstos sumos.
   4. Atsiskaitymo sąlygos: mokėjimo terminai:
      1. Avansinis mokėjimas 35%. Avansinis mokėjimas mokamas per iki 10 (dešimt) kalendorinių dienų nuo išankstinės sąskaitos pateikimo.
      2. Antras mokėjimas 35% po pagaminimo prieš išvežimą sutarties vertės per iki 10 kalendorinių dienų nuo tarpinio(-ių) akto(-ų) pasirašymo.
      3. Trečias mokėjimas 15% po prekių pristatymo Pirkėjui per iki 10 kalendorinių dienų nuo pristatymo akto(-ų) pasirašymo.
      4. Galutinis 15% mokėjimas per iki 30 kalendorinių dienų po prekių patikrinimo dėl atitikties techninei specifikacijai, priėmimo-perdavimo akto pasirašymo ir sąskaitos faktūros gavimo t.y. įrangos sumontavimo, paleidimo ir išbandymo.
   5. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos[[3]](#footnote-3), taip pat pirkėjo pirkimo pradžioje nustatytos esminės pirkimo sąlygos.
   6. Pirkimo – pardavimo sutartį sudaręs tiekėjas, kuris atsisako vykdyti sutartį arba negalintis jos įvykdyti, moka baudą, kuri yra lygi 10 procentų sutarties sumos.
   7. Atsisakius ar negalint vykdyti sutartį(-ies), tiekėjas per 10 kalendorinių dienų grąžina visas gautas iš anksto sumokėtas pagal sutartį sumas ir sumoka 10.7 punkte nurodytą baudą.
   8. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės.
3. **Baigiamosios nuostatos**
   1. Tiekėjams pasiūlymų rengimo ir dalyvavimo *konkurse* išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, apie nutraukimą paskelbia portale www.esinvesticijos.lt.
   3. Informacija, pateikta pasiūlymuose, išskyrus pasiūlymų vertinimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pasiūlymų eilę.
4. **TECHNINĖ SPECIFIKACIJA**

Perkama butelių krovimo į dėžes robotizavimo įranga, kuri susideda iš šių sudėtinių dalių, atitinkančių visas žemiau išvardintas savybes:

| **Eil. Nr.** | ***Prekių* pavadinimas** | **Savybės** |
| --- | --- | --- |
| 1. | Butelių krovimo į dėžes robotizavimo įranga | Įranga skirta pilnai robotizuotam supilstytų dezinfekanto gaminių butelių sukrovimui į dėžes. Sistema pilnai užtikrins 1000 ml – 5000 ml išpilstymo linijos našumą, manipuliatoriumi (-iais) su griebtuvu (-ais) sukraunant išpilstytus ir užsuktus butelius į dėžes.  Visa įranga turi būti nauja ir nenaudota, atitinkanti ES reikalavimus.  Sistema turi užtikrinti ne mažiau kaip 3 tipų butelių krovimą manipuliatoriumi(-iais) su griebtuvu (-ais) nuo pilstymo linijos konvėjėrio: 1 tipo 1000 ml, 1 tipo 3000 ml, 1 tipo 5000 ml butelių krovimą. Su galimybe suprogramuoti ne mažiau kaip 10 papildomų 1-5 L skirtingų talpų krovimą keičiant manipuliatoriaus griebtuvą (-us).  Vienu metu kraunami vieno tipo buteliai.  Perjungimo trukmė keičiant vieno tipo butelio krovimą į kito butelio tipą ne ilgiau kaip 20 min.  Pirkėjo dėžių, padėklų į kurias turi būti kraunami buteliai išmatavimai (atidarytų dėžių) mm:   1. 1L butelių padėklo ilgis 270, plotis 180, aukštis 35; Ant padėklo 6 butelių vnt. 2. 3L butelių dėžės ilgis 370, plotis 185, aukštis(atidarytos) 480; Dėžėje 4 butelių vnt. 3. 5L talpų dėžės ilgis 400, plotis 195, aukštis (atidarytos) 395; Dėžėje 3 butelių vnt.   Sukrovimo našumas: 3000-5000ml tūrio butelių ne mažiau kaip 2200 but/val.  1000ml tūrio butelių ne mažiau kaip 3000 but/val.  Sistema turi turėti galimybę veikti nepertraukiamai 24 val per parą pagal užduotą techninę užduotį.  Dezinfekanto gaminių buteliai kovejerine sistema judės link roboto krovimo zonos ir pagal užduotą krovimo programą bus sugrupuojami roboto krovimo zonoje. Taip pat dėžės lygiagrečiai esančiame konvejeryje bus sugrupuojamos. Pagal užduotą krovimo programą krovimo robotas paims butelius ir įdės juos į dėžes. Dėžės su įdėtais buteliais bus konvėjeriu pašalinamos iš roboto krovimo zonos.  Sistemai suteikiama garantija: ne trumpiau kaip 12 mėn.  Atitinka ES reikalavimus ir direktyvas.  Nauja ir nenaudota. |
| 1.1 | Manipuliatorius/robotas (-ai) | Ne mažiau kaip 1 vnt.  Manipuliatoriaus charakteristikos:  Kontroliuojamų ašių skaičius: ne mažiau 6[[4]](#footnote-4).  Kėlimo svoris (keliamoji galia): ne mažiau 70 kg.  Pasiekiamumas: ne mažiau kaip 2000mm.  Pasikartojamumas: ne blogesnis kaip 0,04 mm.  Ašių greičių vidurkis: ne mažesnis kaip 175◦/s  Garantija manipuliatoriui: ne trumpesnė kaip 12 mėn.  Triukšmingumas: ne didesnis kaip 72dB  Atsparumo klasė: ne blogesnė kaip IP54.  Elektros jungtis: 3 fazių.  Vidutinis elektros suvartojimas ne didesnis kaip: 2,5kW. |
| 1.2 | Griebtuvas butelių krovimui (-ai) | Ne mažiau kaip 1 vnt. |
| 1.3 | Konvėjeriai su modulinėm juostom, dažnių keitikliais, apsauginiais borteliais. | Ne mažiau kaip 3 vnt:  Nr.1.3.1. Ne mažiau kaip 1 vnt.konvėjerį tuščių dėžių padavimui darbo zonoje, konvėjerio aukštis[[5]](#footnote-5) turi būti 0,7 m, darbinis plotis ne mažesnis kaip 400 mm, ilgis ne mažesnis kaip 1 m, su ne mažiau kaip 1 dažnio keitikliu, galimybe reguliuoti konvėjerio greitį.  Nr.1.3.2. Ne mažiau kaip 1 vnt. konvėjerį supakuotų 3-5 L butelių dėžių transportavimui darbo zonoje. Konvėjerio aukštis turi būti 0,7 m, darbinis plotis (leidžiantis konvėjeriu judėti tokio matmens dėžei) ne mažesnis kaip 400 mm, ilgis ne mažesnis kaip 1 m, su ne mažiau kaip 1 dažnio keitikliu, galimybe reguliuoti konvėjerio greitį.  Nr.1.3.3. Ne mažiau kaip 1 vnt. Konvėjerį supakuotų 1 L butelių transportavimui darbo zonoje. Konvėjerio aukštis turi būti 1,1 m, darbinis plotis ne mažesnis kaip 270 mm, ilgis ne mažesnis kaip 1 m, su ne mažiau kaip 1 dažnio keitikliu, galimybe reguliuoti konvėjerio greitį.  Konvėjerių matmenys turi būti tinkami dėžėms, padėklams į kuriuos kraunami buteliai transportuoti darbo zonoje. Konvėjeriai turi būti sinchronizuoti su krovimo robotu. Dėžės ant konvėjerių surikiuojamos šonu taip, kad jų trumpesnės kraštinės būna ties konvėjerio šonais. (žr brėžinį Priedas Nr.3) |
| 1.4 | Butelių atskyrimo mechanizmas | Ne mažiau kaip 1 vnt. |
| 1.5 | Apsauginė tvorelė su varteliais ir avarinio stabdymo funkcija: jas atidarius darbo metu stabdomas manipuliatorius | Ne mažiau kaip 1 vnt. |
| 1.6 | Apsauginė tvorelė | Ne mažiau kaip 1 vnt. |
| 1.7 | Elektros spinta su jungtimis | Ne mažiau kaip 1 vnt. |
| 1.8 | Signalinė lempa | Ne mažiau kaip 1 vnt. |
| 1.9 | Sensoriai butelių konvėjeriams | Ne mažiau kaip 7 vnt. |
| 1.10 | Sensoriai dėžių konvėjeriui | Ne mažiau kaip 7 vnt. |
| 1.11 | Sensoriai griebtuvui | Ne mažiau kaip 2 vnt. |
| 1.12 | Dažnių keitikliai | Ne mažiau kaip 4 vnt. |
| 1.13 | Maršrutizatorius | Ne mažiau kaip 1 vnt. |
| 1.14 | Programuojamas loginis valdiklis su išplėtimo moduliu | Ne mažiau kaip 1 vnt. |
| 1.15 | Lietimui jautrus valdymo pultas (HMI panel ar lygiavertis) | Ne mažiau kaip 1 vnt. |
| 1.16 | Instaliacinės medžiagos, laidai, jungtys ir kita | Yra |
| 1.17 | Taikoma visam įrangos komplektui | Visai įrangai suteikiamas ne trumpesnis kaip 12 mėnesių garantinis terminas, kuris pradedamas skaičiuoti nuo galutinio priėmimo – perdavimo akto pasirašymo dienos; |
| 1.18 | Taikoma visam įrangos komplektui | Įranga nauja, nenaudota. Atitinka ES reikalavimus ir atitinkamas direktyvas. |
| 1.19 | Taikoma visam įrangos komplektui | Perkama įranga turi tilpti Pirkėjo patalpose, patalpų matmenys ir plotas nurodytas brėžinyje. Pateikiamas preliminarus brėžinys. Nurodyta patalpų vieta, kurioje turi būti montuojama įranga, gali būti koreguojama šalių sutarimu, jei tai leis geriau išpildyti technologinę užduotį ir nepažeis kitų konkurso dalyvių interesų. |
| 1.20 | Taikoma visam įrangos komplektui | Įrangos dokumentacija: inžinerinis paketas (grindų apkrovos, techniniai brėžiniai, specifikacijos, atitikties deklaracijos); naudojimo / montavimo vadovai lietuvių arba/ir anglų kalba (-omis). |
| 1.21 | Taikoma visam įrangos komplektui | Įskaitant transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis (ne mažiau 8 val.), saugos instruktažą. |

## **Projekto „Dezinfekantų gamybos pajėgumų didinimas UAB „PROFLINE“ veikloje“ pagal priemonę Nr. 03.3.1-LVPA-T-859-01-0009**

## **Konkurso sąlygų priedas Nr. 1**

**BUTELIŲ KROVIMO Į DĖŽES ROBOTIZAVIMO ĮRANGOS PIRKIMAS**

|  |
| --- |
| 2021 - 05 - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) *konkurso* skelbime, paskelbtame svetainėje [www.esinvesticijos.lt](http://www.esinvesticijos.lt) 2021-05-04.

2) *konkurso* sąlygose;

3) pirkimo dokumentų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias *prekes:*

| **Eil. Nr.** | ***Prekių* pavadinimas** | **Kiekis** | **Mato vnt.** |
| --- | --- | --- | --- |
| **1** | **2** | **3** | **4** |
| 1. | Butelių krovimo į dėžes robotizavimo įranga | 1 | Komplektas |

Siūlomos *prekės* visiškai atitinka pirkimo dokumentuose nurodytus reikalavimus, jų savybės pateikiamos įrangos sąraše ir techninėse specifikacijose.

Siūlomos įrangos (Butelių krovimo į dėžes robotizavimo įranga) techniniai parametrai pilnai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
| 1. | Deklaracija dėl punktų Nr.3.1.1.1 ir Nr. 3.1.1.2 |  |
| 2. | Atitikimą punktui Nr.3.1.2.1 įrodantis dokumentais (-ai) |  |
| 3. | Atitikties techninei specifikacijai deklaracija. Gabaritinis brėžinys |  |
| 4. | Manipuliatoriaus(-ių) gamintojo techninės specifikacijos |  |

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | | **Kaina, Eur (su PVM)** | |
| --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | | **8** | |
| 1. | Butelių krovimo į dėžes robotizavimo įranga | 1 | Kompl. |  |  |  | |  | |
|  |  | IŠ VISO (bendra pasiūlymo kaina Eur) | | | | |  |  |

Į siūlomą kainą įskaičiuotos transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas) išlaidos.

Pasiūlymas galioja iki 2021-05-31 d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

## **Projekto „Dezinfekantų gamybos pajėgumų didinimas UAB „PROFLINE“ veikloje“ pagal priemonę Nr. 03.3.1-LVPA-T-859-01-0009**

## **Konkurso sąlygų priedas Nr. 2**

**TIEKĖJO DEKLARACIJA DĖL ATITIKTIES BENDRIESIEMS TIEKĖJŲ KVALIFIKACIJOS REIKALAVIMAMS NR.** **3.1.1.1 IR NR.** **3.1.1.2**

**2021-05-**

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Aš, žemiau pasirašęs (-iusi), patvirtinu, kad:

1. Pasiūlymą teikiantis juridinis asmuo nėra bankrutavęs, bankrutuojantis, likviduojamas, sustabdęs ar apribojęs savo veiklos.
2. Pasiūlymą teikiantis juridinis asmuo yra įvykdęs įsipareigojimus, susijusius su mokesčių, įskaitant ir socialinio draudimo įmokų mokėjimu arba šių mokesčių ar įmokų mokėjimas yra atidėtas, arba skola neviršija 50 Eur.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

## **Priedas Nr.3 Patalpų planas su numatyta vieta perkamai įrangai ir butelių/talpų išmatavimai**

Plotas, į kurį turi tilpti perkama įranga pažymėtas brėžinyje žemiau raudonomis kraštinėmis: ilgis 5,80m, plotis 3,5m, aukštis 5,3m. Mėlynomis kraštinėmis ir rodyklėmis nurodyti atstumai ir produkcijos judėjimo kryptys. Tiekėjo pateikti konvėjeriai jungiami prie Pirkėjo turimų konvėjerių. Stačiakampiais pažymėta dėžių padėtis konvėjeriuose.

|  |  |  |  |
| --- | --- | --- | --- |
| Patalpų planas su numatyta vieta perkamai įrangai | Butelių/talpų išmatavimai mm | | |
|  | 1 L | 3 L | 5L (standartinis bakelis) |
| Butelio aukštis su kamščiu: 255 mm | Butelio aukštis su kamščiu: 375 mm | Butelio aukštis su kamščiu: 290 mm |
| Butelio kaklelio skersmuo: 26,5+-0,2mm | Butelio kaklelio skersmuo: 59mm | Rankenos skersmuo: 20mm Rankenos ilgis:70mm |
| Butelio kaklelio aukštis: 4,5mm | Butelio kaklelio aukštis: 14,2mm: | Kamščio aukštis: 19,5mm. Kamščio skersmuo: 31 mm. |
| Butelio skersmuo ties viduriu: 82 mm | Butelio ilgis: 176mm  Butelio plotis: 89,3mm | Butelio ilgis: 185,2 mm. Butelio plotis: 132,5 mm |
| Išdėstymas pakuotėje | Išdėstymas pakuotėje | Išdėstymas pakuotėje |
|  |  |  |

1. Pirkėjas turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Pasiūlyme nurodyta prekių, paslaugų ar darbų neįprastai maža kaina – tai tiekėjo pasiūlyme nurodyta kaina, kuri pirkėjo vertinimu gali būti nepakankama viešojo pirkimo–pardavimo sutarties tinkamam įvykdymui. [↑](#footnote-ref-1)
2. Jei 4 punkte nurodyta, kad kainos pasiūlymuose gali būti nurodomos ir kita valiuta, šiame punkte nurodoma, kad pasiūlyme nurodyta kaina užsienio valiuta bus perskaičiuota eurais pagal Europos Centrinio Banko paskelbtą euro ir užsienio valiutos santykį paskutinę pasiūlymų pateikimo dieną [↑](#footnote-ref-2)
3. Viešojo pirkimo sutarties pakeitimas gali būti laikomas esminiu, jei juo nustatomos sąlygos, kurios, jei būtų nustatytos pradinės sutarties sudarymo procedūros metu, būtų suteikusios galimybę dalyvauti kitiems, nei dalyvavo, konkurso dalyviams arba konkurso nugalėtoju pripažinti kito nei pasirinktasis asmens pasiūlymą. <...>. Pakeitimas taip pat gali būti laikomas esminiu, jei dėl jo ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose. [↑](#footnote-ref-3)
4. Šešių ašių manipuliatorius reikalingas, kad užtikrinti našų, ne mažiau kaip 3 tipų ir talpų butelių krovimą nedideliame įrangai skirtame plote, kraunant butelius ant/nuo nevienodo aukščio konvėjerių. Su galimybe suprogramuoti ne mažiau kaip 10 papildomų 1-5 L skirtingų talpų krovimą keičiant manipuliatoriaus griebtuvą (-us). [↑](#footnote-ref-4)
5. Konvėjeris bus sujungiamas su Pirkėjo turimu analogiško aukščio konvėjeriu. [↑](#footnote-ref-5)